b"\n_START_ARTICLE_\nKurt W\xc3\xbcthrich\n_START_SECTION_\nBiografia\n_START_PARAGRAPH_\nVa n\xc3\xa9ixer el 4 d'octubre de 1938 a la ciutat su\xc3\xafssa de Aaberg, situada al cant\xc3\xb3 de Berna. Va estudiar qu\xc3\xadmica, f\xc3\xadsica i matem\xc3\xa0tiques a la Universitat de Berna, i l'any 1964 realitz\xc3\xa0 el doctorat en qu\xc3\xadmica a la Universitat de Basilea _NEWLINE_Entre 1965 i 1967 ampli\xc3\xa0 els seus estudis a la Universitat de Berkeley als Estats Units, i posteriorment als Laboratoris Bell de Nova Jersey fins al 1969. Aquell any retorn\xc3\xa0 a Su\xc3\xafssa i accept\xc3\xa0 el c\xc3\xa0rrec de professor de biof\xc3\xadsica l'Escola Polit\xc3\xa8cnica Federal de Zuric.\n_START_SECTION_\nRecerca cient\xc3\xadfica\n_START_PARAGRAPH_\nDurant els seus estudis la seva recerca vers\xc3\xa0 sobre la resson\xc3\xa0ncia paramagn\xc3\xa8tica electr\xc3\xb2nica aix\xc3\xad com la cat\xc3\xa0lisi sobre compostos de coure. Durant la seva estada a Berkeley va comen\xc3\xa7ar a treballar amb l'espectrosc\xc3\xb2pia de la resson\xc3\xa0ncia magn\xc3\xa8tica nuclear (RMN) per a estudiar la hidratacci\xc3\xb3 dels complexos metal\xc2\xb7lics, estudiant posteriorment durant la seva estada als Laboratoris Bell l'estructura i la din\xc3\xa0mica de les prote\xc3\xafnes._NEWLINE_Quan retorn\xc3\xa0 a Su\xc3\xafssa inici\xc3\xa0 les seves col\xc2\xb7laboracions amb Richard R. Ernst per desenvolupar els primers dos experiments de RMN dimensionals, i va establir efecte nuclear d'Overhauser com a manera convenient d'amidar dist\xc3\xa0ncies dintre de les prote\xc3\xafnes. _NEWLINE_L'any 2002 fou guardonat amb la meitat del Premi Nobel de Qu\xc3\xadmica, mentre que l'altra meitat del premi fou pel qu\xc3\xadmic nord-americ\xc3\xa0 John Fenn i el japon\xc3\xa8s Koichi Tanaka. Els tres qu\xc3\xadmics foren guardonats pel desenvolupament de m\xc3\xa8todes d'identificaci\xc3\xb3 i d'an\xc3\xa0lisi estructural de macromol\xc3\xa8cules biol\xc3\xb2giques, si b\xc3\xa9 W\xc3\xbcthrich fou especialment guardonat pel desenvolupament de l'espectrosc\xc3\xb2pia de resson\xc3\xa0ncia magn\xc3\xa8tica nuclear per a determinar l'estructura tridimensional de macromol\xc3\xa8cules biol\xc3\xb2giques en una soluci\xc3\xb3, i els altres dos pel desenvolupament de m\xc3\xa8todes suaus de desorci\xc3\xb3 i\xc3\xb2nica per a les an\xc3\xa0lisis espectrom\xc3\xa8triques totals de macromol\xc3\xa8cules biol\xc3\xb2giques."